Na temelju članka 7. Zakona o kulturnim vijećima i financiranju javnih potreba u kulturi ("Narodne novine", broj 83/22), članka 74. i 76. Zakona o sportu ("Narodne novine", broj 71/06., 150/08., 124/10., 124/11., 86/12., 94/13., 85/15. i 19/16, 98/19, 47/20, 77/20), članka 117. Zakona o socijalnoj skrbi ("Narodne novine", br. 18/22, 46/22), članka 32. i 33. Zakona o udrugama („Narodne novine“, broj 74/14, 70/17.), te članka 6. Uredbe o kriterijima, mjerilima i postupcima financiranja i ugovaranja programa i projekata od interes za opće dobro koje provode udruge(˝Narodne novine˝, [broj 26/15 i 37/21.](http://narodne-novine.nn.hr/clanci/sluzbeni/2015_03_26_546.html)), načelnik Općine Bibinje dana 4. listopada, 2023. godine objavljuje

**JAVNI NATJEČAJ**

**za prijavu projekata i programa za financiranje javnih potreba društvenih djelatnosti Općine Bibinje u 2024. godini**

**I.**

Predmet ovoga natječaja je prikupljanje prijava za financiranje/sufinanciranje projekata i programa javnih potreba u Općini Bibinje u 2024. godini za koje će se osigurati financijska potpora iz Proračuna Općine.

**II.**

Na javni poziv se mogu prijaviti ponuditelji koji su:

1.   Registrirani kao udruge, zaklade, ustanove ili druge pravne osobe čija temeljna svrha nije stjecanje dobiti,

2.   Imaju registrirano sjedište i djeluju na području Općine Bibinje,

3.   Svojim programima i djelovanjem obuhvaćaju prvenstveno korisnike s područja Općine Bibinje.

**III.**

Javne potrebe u društvenim djelatnostima uključuju sljedeća područja od javnog interesa za

Općinu Bibinje: kultura, sport , socijalna skrb i zdravstvo

**IV.**

Udruge mogu prijaviti programe, projekte i manifestacije koji pridonose razvoju ovisno o prioritetnom području, kako slijedi:

1. **PRIORITETNO PODRUČJE KULTURA**

programi, projekti i manifestacije udruga koji se odnose na:

* 1. promicanje nematerijalne kulturne baštine, organizaciju kulturnih, društvenih i tradicionalnih manifestacija, informativnu i izdavačku djelatnost
  2. podršku institucionalnom i organizacijskom razvoju udruga

1. **PRIORITETNO PODRUČJE SPORT**

projekti i aktivnosti udruga koji se odnose na:

* 1. poticanje i promicanje sporta kod djece i mladeži, osiguravanje uvjeta za provođenje treninga, organiziranje i provođenje natjecanja, te sportsko-rekreacijskim aktivnostima građana
  2. podršku institucionalnom i organizacijskom razvoju udruga

1. **SOCIJALNA SKRB I ZDRAVSTVO**

projekti i aktivnosti udruga koji se odnose na**:**

* 1. prioritetna područja:

1. djeca i mladi
2. starije osobe i palijativna skrb
3. osobe s invaliditetom i djeca s teškoćama u razvoju
4. branitelji iz Domovinskog rata i članovi njihovih obitelji, te civilni stradalnici iz Domovinskog rata

3.2 podrška institucionalnom i organizacijskom razvoju udruga

**V.**

Kriteriji i prioriteti temeljem kojih će se utvrđivati prednost prijavljenog programa/projekta su:

* Usklađenost s programskim načelima Općinskih projekata, odnosno usklađenost s mjerama na području kulture, sporta, socijalne skrbi, zdravstvene zaštite i sl.  iz nacionalnih strategija, politika i/ili programa,
* jasno iskazani ciljevi programa/projekta,
* rad s korisnicima - neposredan rad s korisnicima iz lokalne zajednice, posebice s mlađom

populacijom,

* infrastruktura - postojanje materijalne (prostor, oprema) i stručne (organizacija, ljudski

resursi) infrastrukture za provedbu programa/projekta,

* usmjerenost prema potrebama korisnika s područja Općine Bibinje i njihova uključenost u razvoj i praćenje,
* novi programi i projekti, novi modeli i ideje za rješavanje postojećih problema,
* uključivanje volontera i suradnja s drugim udrugama i partnerima s područja Općine

Bibinje, osigurani resursi za provedbu projekta/programa,

* uspješnost u dosadašnjoj provedbi programa/projekata iz područja društvenih djelatnosti financiranih od Općine Bibinje (npr. broj posjetitelja, broj korisnika, medijska popraćenost, itd.),
* sufinanciranje iz drugih izvora (Zadarska županija, nadležnih ministarstava, zaklada, EU

fondova, privatnih donatora i slično),

**VI.**

Obvezni obrasci za prijavu su:

* 1. Obrazac za prijavu (obrazac 1 se može pronaći na Internet adresi http://bibinje.hr/ ili se može podignuti osobno u Općini Bibinje),
  2. Preslika rješenja (ili izvatka iz registra) o upisu u sudski ili drugi registar (ustanova, udruga i dr.) sa svim kasnijim izmjenama u registraciji iz kojeg je vidljivo da je osoba registrirana za obavljanje djelatnosti iz područja u kojem se podnosi prijava (može i ispis elektronske stranice sa svim podacima udruge u Registru udruga) - <http://registri.uprava.hr/#!udruge>,
  3. Presliku godišnjeg financijskog izvješća za 2023. godinu, a sukladno Zakonu o financijskom poslovanju i računovodstvu neprofitnih organizacija („Narodne novine“, br. 121/14) i Pravilniku o izvještavanju u neprofitnom računovodstvu i registru neprofitnih organizacija („Narodne novine“, br. 31/15, 67/17, 115/18)
  4. Preslika ovjerenog financijskog izvješća o poslovanju ili odluka upravljačkog tijela o ne sastavljanju financijskog izvješća (za one koje nisu obveznici sastavljanja financijskog izvješća) organizacije civilnog društva za prethodnu godinu,
  5. Izjava o partnerstvu – samo ukoliko je partnerstvo predviđeno u prijavi programa ili projekta.
  6. Potvrda Porezne upravne o nepostojanju duga
  7. Izjava o nepostojanju i izbjegavanju dvostrukog financiranja (obrazac 2)

**VII.**

Prijave se dostavljaju preporučenom poštanskom pošiljkom ili osobno do 4. studenog, 2023. godine na sljedeću adresu: Općina Bibinje, Trg Tome Bulića 2, 23205 Bibinje - sa naznakom „JAVNI NATJEČAJ za prijavu projekata i programa za financiranje javnih potreba društvenih djelatnosti Općine Bibinje u 2024. godini“-NE OTVARAJ -

ili putem elektronske pošte na  adresu: [pisarnica@bibinje.hr](mailto:pisarnica@bibinje.hr)

**VIII.**

**Prijave koje ne udovoljavaju prethodno navedenim uvjetima, koje su nepotpune, pogrešno ispunjene, nečitke ili pristignu izvan roka neće se razmatrati niti će se uvrstiti u program javnih potreba u društvenim djelatnostima Općine Bibinje za 2024. godinu.**

Po izvršenoj procjeni i prijedlogu, konačnu odluku o financiranju donosi na prijedlog Načelnika Općinsko vijeće Općine Bibinje prilikom usvajanja Proračuna Općine Bibinje za 2024. godinu i programa javnih potreba za 2024. godinu, koji će biti objavljeni u Službenom glasniku Općine Bibinje.

**IX.**

Svaki potencijalni kandidat može se obratiti Jedinstvenom upravnom odjelu u svezi otklanjanja eventualnih nejasnoća oko raspisanog javnog natječaja (Općina Bibinje, Trg Tome Bulića 2, 23205 Bibinje) svakim radnim danom od 08 do 15 sati, na broj telefona 023/261 -166 ili putem e maila na adresu: [pisarnica@bibinje.hr](mailto:pisarnica@bibinje.hr).

KLASA: 230-01/23-01/01  
UR. BR:2198-2-02/01-23-1 **Općinski načelnik  
 Šime Sekula**